ai4bharat/Pralekha huggingface dataset:
హోం మంత్రిత్వ శాఖ
ప్రముఖ నేపథ్య గాయని, భారత రత్న సుశ్రీ లతా మంగేష్కర్ మృతి పట్ల సంతాపం వ్యక్తం చేసిన కేంద్ర హోం, సహకార శాఖ మంత్రి శ్రీ అమిత్ షా
శ్రావ్యత, సంగీతానికి పర్యాయంగా ఉన్న లతా దీదీ మంత్ర ముగ్ధులను చేసే తన స్వరమాధుర్యంతో భారతదేశంలోనే కాక ప్రపంచవ్యాప్తంగా ప్రతి తరానికీ ఆనందాన్ని పంచింది
సంగీత ప్రపంచానికి ఆమె అందించిన సేవలు మాటల్లో పెట్టలేనివి, ఆమె మరణం నాకు వ్యక్తిగత లోటు
అప్పుడప్పుడు లతా దీదీ ఆప్యాయతను, ఆశీస్సులను పొందడం నా అదృష్టంగా భావిస్తాను
సాటిలేని దేశభక్తి, మృదుమధురమైన వాణితో, ఆమె ఎప్పుడూ మన మధ్య ఉంటారు, ఆమె కుటుంబానికీ, అసంఖ్యాక అభిమానులకు నా సంతాపాన్ని వ్యక్తం చేస్తున్నాను
ప్రముఖ నేపథ్య గాయని, భారత రత్న శ్రీ లతా మంగేష్కర్ ఆకస్మిక మరణం పట్ల కేంద్ర హోం, సహకార శాఖ మంత్రి శ్రీ అమిత్ షా సంతాపాన్ని వ్యక్తం చేశారు.
(శ్రావ్యత, సంగీతానికి పర్యాయంగా ఉన్న లతా దీదీ మంత్ర ముగ్ధులను చేసే తన స్వరమాధుర్యంతో భారతదేశంలోనే కాక ప్రపంచవ్యాప్తంగా ప్రతి తరానికీ ఆనందాన్ని పంచింది. సంగీత ప్రపంచానికి ఆమె అ ందించిన సేవలు మాటలకు అందనివి, ఆమె మరణం నాకు వ్యక్తిగత లోటు, అని శ్రీ అమిత్ షా తన ట్వీట్ లో పేర్కొన్నారు.
అప్పుడప్పుడు నేను లతా దీదీ ఆప్యాయతను, ఆశీస్సులను పొందడం నా అదృష్టంగా భావిస్తున్నాను. తన సాటిలేని దేశభక్తి, సౌమ్యమైన, మధురమైన మాటలతో ఆమె ఎప్పుడూ మన మధ్య ఉంటారు. ఆమె కుటుంబానికీ, అసంఖ్యాక అభిమానులకు నా ప్రగాఢ సంతాపానని తెలియచేస్తున్నాను, అని కేంద్ర హోం మంత్రి అన్నారు.
రైల్వే మంత్రిత్వ శాఖ
ఈశాన్య ప్రాంతంలో వేగంగా సాగుతున్న రైల్వే విద్యుదీకరణ పనులు
ఈశాన్య ఫ్రాంటియర్ రైల్వేలో కతిహార్ నుండి గౌహతి వరకు మొత్తం 649 రూట్ కిలోమీటర్ల విద్యుదీకరణ పనులను పూర్తి చేసిన రైల్వే
న్యూ జల్పాయిగురి, న్యూ కూచ్బెహార్ వద్ద ట్రాక్షన్ మార్పు అవసరం ఉండదు : పెరగనున్న రైళ్ల వేగం
దేశంలో బ్రాడ్ గేజ్ రైల్వే మార్గాన్ని 2023-24 నాటికి పూర్తిగా విద్యుదీకరణ చేయాలన్న లక్ష్యంతో భారతీయ రైల్వే ప్రణాళిక రూపొందించి అమలు చేస్తున్నది. దీనివల్ల ఇంధన వినియోగ సామర్ధ్యం మెరుగుపడి ఉత్పాదకత ఎక్కువ అవడమే కాకుండా విలువైన విదేశీ మారక ద్రవ్యం ఆదా అవుతుంది.
దేశంలో అమలు జరుగుతున్న ప్రణాళికలో భాగంగా ఈశాన్య ఫ్రాంటియర్ రైల్వే పరిధిలో 649 రూట్ కిలోమీటర్లు / కతిహర్ నుంచి గువహతి వరకు 1294 టన్ను కిలోమీటర్ల మేర విద్యుదీకరణ పనులను పూర్తి చేసింది. దీనితో దేశంలోని ముఖ్యమైన నగరాల నుంచి గువహతికి వేగంగా సులువుగా చేరడానికి రైలు సౌకర్యం అందుబాటులోకి వస్తుంది. గ్రీన్ ట్రాన్స్పోర్టేషన్ ద్వారా రాజధానికి రవాణా సౌకర్యం కల్పించడానికి ఈశాన్య ఫ్రాంటియర్ రైల్వే చేస్తున్న ప్రయత్నాలలో ఇది ఒకటి.
ఈశాన్య ఫ్రాంటియర్ రైల్వే లోని 107 రూట్ కిలోమీటర్/ 273 టన్ను కిలోమీటర్ల పరిధిలో పూర్తి అయిన విద్యుదీకరణ పనులను కమిషన్ అఫ్ రైల్వే సేఫ్టీ అక్టోబర్ ఏడవ తేదీ నుంచి తొమ్మిదవ తేదీ వరకు తనిఖీ చేసింది. పనులు విజయవంతంగా పూర్తి అయినట్టు ప్రకటించింది. ఈ మార్గంలో ఎక్కువ వేగంతో ప్రయాణించే ప్రయాణీకుల రైళ్లను, ఎక్కువ బరువు కలిగి ఉన్న సరకుల రైళ్లను నడపడానికి అనుమతి ఇచ్చింది.
విద్యుదీకరణతో హై స్పీడ్ డీజిల్ ఆయిల్ పై చేస్తున్న ఖర్చు గణనీయంగా తగ్గుతుంది. గువాహటి వరకు పూర్తి అయిన విద్యుదీకరణ వల్ల డీజిల్ పై చేస్తున్న ఖర్చు ఏడాదికి 300 కోట్ల రూపాయల వరకు తగ్గుతుంది. డీజిల్ వినియోగం నెలకు సరాసరిన 3400 కిలో లీటర్ల వరకు తగ్గుతుంది. గ్రీన్ రవాణా ఎక్కువ అవుతుంది. అంతరాయం లేకుండా జరిగే రైళ్ల కదలికల మూలంగా న్యూ జల్పైగురి, న్యూ కూచ్బెహార్ వద్ద పట్టాలను మార్చవలసిన అవసరం ఇకపై ఉండదు. దీనితో రైళ్ల వేగం పెరుగుతుంది. దీనితో కతిహార్/మాల్దా ల మధ్య రైళ్లు వేగంగా పరుగులు తీస్తాయి. రెండు ప్రాంతాల మధ్య ప్రయాణ కాలం రెండు గంటల వరకు తగ్గుతుంది. సామర్ధ్యం 10 నుచి 15 శాతం వరకు పెరిగే అవకాశం ఉండడంతో ఈశాన్య ఫ్రాంటియర్ రైల్వే లో రైళ్ల సంఖ్య కూడా పెరుగుతుంది.
విద్యుదీకరణ వల్ల భారీ వస్తువుల రైళ్లను అధిక వేగంతో నడపవచ్చు. ఈశాన్య ఫ్రాంటియర్ రైల్వే లో రైలు మార్గాలు ఎత్తుపల్లాలు, వంపులు, వంతెనలతో సంక్లిష్టంగా ఉంటాయి. ఉంది. ఎలక్ట్రిక్ ఇంజిన్లు ఈ సెక్షన్ లో సులువుగా, వేగంగా నడవగలుగుతాయి. దీనితో అధిక అశ్వ శక్తి గల డీజిల్ లోకోల అవసరాన్ని తొలగిస్తుంది. మణిపూర్, మిజోరాం, మేఘాలయ, నాగాలాండ్ మరియు సిక్కిం వంటి ఈశాన్య రాష్ట్రాలకు అదనంగా రాజధాని ఎక్స్ప్రెస్ రైళ్లను ప్రవేశపెట్టడానికి వీలవుతుంది.
విద్యుదీకరణతో ఈ సెక్షన్ సామర్థ్యాన్ని మెరుగుపరుస్తుంది. పవర్ కార్ల నిర్వహణ కోసం విఐయోగిస్తున్న ఇంధనం పెద్ద మొత్తంలో ఆదా అవుతుంది . కామాఖ్యా జంక్షన్/ గువాహటి ల మధ్య 15 జతల ప్రస్తుత రైళ్లు నడుస్తున్నాయి. వీటిలో ఒక పవర్ కార్ను తొలగించడం ద్వారా అదనపు ప్యాసింజర్ కోచ్తో నడపవచ్చు. దీనివల్ల ప్రయాణీకుల సంఖ్య మెరుగుపడుతుంది. విద్యుద్దీకరణ మెరుగైన నిర్వహణకు దారితీస్తుంది, వేగంగా తక్కువ సమయంలో ప్రయాణాన్ని పూర్తి చేసే రైళ్ల నిర్వహణపై ఎక్కువ సమయాన్ని కేటాయించి వీటి నిర్వహణను మెరుగు పరచడానికి వీలవుతుంది.
సాంఘిక న్యాయం, మరియు సాధికారత మంత్రిత్వ శాఖ
ఓబీసీల కోసం ప్రత్యేక కోటా
కేంద్ర ప్రభుత్వ ఉద్యోగాలు, కేంద్ర ప్రభుత్వ విద్యాసంస్థల్లో ప్రవేశాలకు ఓబీసీలకు ఇప్పటికే 27 శాతం కోటా ఉంది.
ఓబీసీ, ఆర్థికంగా బలహీన వర్గాల కు సామాజిక న్యాయం కల్పించేలా కేంద్ర ప్రభుత్వం అమలు చేస్తున్న పథకాలు:
ఎ. ఓబీసీలకు ప్రీ-మెట్రిక్ ఉపకార వేతనాలు
బి. ఓబీసీ విద్యార్థులకు పోస్ట్-మెట్రిక్ ఉపకార వేతనాలు
సి. డా.అంబేద్కర్ స్కీమ్ ఆఫ్ ఇంటరెస్ట్ సబ్సిడీ ఆఫ్ ఎడ్యుకేషనల్ లోన్ ఫర్ స్టడీస్ ఫర్ ఓబీసీస్/ఈబీసీస్
డి. ఓబీసీల కోసం నేషనల్ ఫెలోషిప్
ఇ. ఓబీసీ బాలురు, బాలికల కోసం హాస్టళ్ల నిర్మాణం
ఎఫ్. ఓబీసీలు/డీఎన్టీలు/ఈబీసీల నైపుణ్యాభివృద్ధికి సాయం
జి. ఓబీసీల కోసం వెంచర్ క్యాపిటల్ ఫండ్ ప్రారంభం
హెచ్. జాతీయ వెనుకబడిన తరగతుల ఆర్థిక, అభివృద్ధి సంస్థ ద్వారా  ఓబీసీల కోసం తక్కువ వడ్డీ రుణాలు/ఆర్థిక సహాయ పథకాలు
ఐ. కేంద్ర ప్రభుత్వ ఉద్యోగాలు, కేంద్ర ప్రభుత్వ విద్యాసంస్థల్లో ప్రవేశాల్లో ఈడబ్ల్యూఎస్ విభాగాలకు 10 శాతం కోటా
కేంద్ర సామాజిక న్యాయం, సాధికారత శాఖ సహాయ మంత్రి సుశ్రీ ప్రతిమ భౌమిక్ ఈ సమాచారాన్ని లిఖితపూర్వకంగా సమాధానంగా ఇవాళ లోక్సభకు సమర్పించారు.
రాష్ట్రపతి సచివాలయం
జూలై 3 నుండి 7 వరకు కర్నాటక, తెలంగాణ, మహారాష్ట్రలలో పర్యటించనున్న భారత రాష్ట్రపతి
భారత రాష్ట్రపతి, శ్రీమతి ద్రౌపది ముర్ము జూలై 3 నుండి 7, 2023 వరకు కర్ణాటక, తెలంగాణ మరియు మహారాష్ట్రలలో పర్యటించనున్నారు. జులై 3, 2023న, కర్ణాటకలోని ముద్దెనహళ్లిలో శ్రీ సత్యసాయి యూనివర్సిటీ ఫర్ హ్యూమన్ ఎక్సలెన్స్ 2వ స్నాతకోత్సవంలో రాష్ట్రపతి పాల్గొననున్నారు. సాయంత్రం కర్ణాటక రాజ్భవన్లో పీవీటీజీ సభ్యులతో కూడా రాష్ట్రపతి ముచ్చటించనున్నారు. జూలై 4, 2023న, రాష్ట్రపతి హైదరాబాద్లో అల్లూరి సీతారామరాజు 125వ జయంతి ముగింపు కార్యక్రమంలో పాల్గొని ప్రసంగిస్తారు. జూలై 5, 2023న, గోండ్వానా విశ్వవిద్యాలయం యొక్క 10వ స్నాతకోత్సవంలో రాష్ట్రపతి ప్రసంగిస్తారు. నాగ్పూర్లోని కోరడిలో భారతీయ విద్యాభవన్ యొక్క సాంస్కృతిక కేంద్రాన్ని కూడా ప్రారంభించనున్నారు. జూలై 6, 2023న, రాష్ట్రపతి నాగ్పూర్లోని రాజ్భవన్లో పీవీటీజీసభ్యులతో సంభాషిస్తారు. మహారాష్ట్ర ప్రభుత్వం ఆమె గౌరవార్థం ముంబయిలోని రాజ్భవన్లో ఏర్పాటు చేసిన పౌర విందుకు రాష్ట్రపతి హాజరవుతారు.
ప్రధాన మంత్రి కార్యాలయం
ప్రధాన మంత్రి తో పిఎమ్ఎన్సిహెచ్ ప్రతినిధివర్గం భేటీ; 2018 పార్ట్నర్స్ ఫోరమ్ యొక్క గుర్తింపు చిహ్నం అందజేత
ది పార్ట్ నర్ షిప్ ఫర్ మేటర్నల్, న్యూ బార్న్ అండ్ చైల్డ్ హెల్త్  యొక్క ప్రతినిధివర్గం ప్రధాన మంతి శ్రీ నరేంద్ర మోదీ తో ఈ రోజు సమావేశమైంది. పిఎమ్ఎన్సిహెచ్ పార్ట్నర్స్ ఫోరమ్ ముగ్గురు చాంపియన్ లు కేంద్ర ఆరోగ్యం & కుటుంబ సంక్షేమ శాఖ మంత్రి శ్రీ జె.పి. నడ్డా, చిలీ పూర్వ అధ్యక్షురాలు మరియు పిఎమ్ఎన్సిహెచ్ బోర్డు కు ఇన్ కమింగ్ చైర్ డాక్టర్ మిశెల్ బచెలట్, ప్రముఖ సినీ నటి మరియు యుఎన్ఐసిఇఎఫ్ సౌహార్ద రాయబారి మిజ్ ప్రియాంక చోప్డా లతో పాటు ఆరోగ్యం & కుటుంబ సంక్షేమ శాఖ సహాయ మంత్రి ఎ.కె. చౌబే మరియు ఆరోగ్యం & కుటుంబ సంక్షేమ శాఖ కార్యదర్శి మిజ్ ప్రీతి సూదన్ లు ఈ ప్రతినిధివర్గం వెంట ఉన్నారు. న్యూ ఢిల్లీ లో 2018 డిసెంబర్ 12-13 తేదీలలో జరుగనున్న పార్ట్ నర్స్ ఫోరమ్ 2018 సమావేశాలకు ప్రధాన మంత్రి ని ఆహ్వానించేందుకు గాను ఆయన తో ప్రతినిధి వర్గం భేటీ అయింది. వివిధ దేశాలకు చెందిన ప్రభుత్వ అధినేతలు మరియు ఆరోగ్య మంత్రులు, ఇంకా 1200 మంది ప్రతినిధులు ఈ సమావేశాలలో పాలుపంచుకోనున్నారు. పిఎమ్ఎన్సిహెచ్ అనేది 92 దేశాలు, ఇంకా 1000 కి పైగా సంస్థలతో కూడిన ఒక ప్రపంచ స్థాయి భాగస్వామ్య సంస్థ. పిఎమ్ఎన్సిహెచ్ ఫోరమ్ కు పేట్రన్ గా ఉండేందుకు ప్రధాన మంత్రి దయ తో అంగీకరించారు; ఫోరమ్ యొక్క గుర్తింపు చిహ్నాన్ని ఆయన స్వీకరించారు.
పార్ట్నర్ శిప్ చేపట్టవలసివున్న కార్యక్రమాలను గురించి ఇన్ కమింగ్ చైర్ డాక్టర్ మిశెల్ బచెలట్ ప్రధాన మంత్రి కి వివరించి, మహిళల, బాలల మరియు యువజనుల సాధికారిత సవాలును ఎలా అధిగమించాలనే అంశం పై ప్రధాన మంత్రి యొక్క అభిప్రాయాలను కూడా తెలుసుకో గోరారు. ఈ సందర్భంగా ప్రధాన మంత్రి పేదల మరియు గర్భవతుల పోషకాహార సంబంధ అవసరాలను తీర్చేందుకు వారికి సాముదాయిక ఆహార పంపిణీ కార్యక్రమాలను నిర్వహించడం కోసం ప్రైవేటు రంగం యొక్క భాగస్వామ్యం ద్వారా సంస్థాగత బట్వాడాలను పెంచేందుకు గుజరాత్ లో చేపట్టిన కార్యక్రమాల తాలూకు తన స్వీయ అనుభవాలను ప్రతినిధివర్గం సభ్యుల దృష్టికి తీసుకు వచ్చారు. దీటైన కమ్యూనికేషన్ వ్యూహాన్ని అనుసరించాలని ఆయన నొక్కిపలికారు. ‘పాలుపంచుకోవడమే భాగస్వామ్యం’ అని కూడా ఆయన స్పష్టం చేశారు. పౌష్టికాహారం, వివాహ యుక్త వయస్సు, ప్రసవానికి ముందు- ప్రసవానికి తరువాత తీసుకోవలసిన జాగ్రత్త చర్యలు తదితర ముఖ్య విషయాలపై ప్రచారంలో ప్రపంచ వ్యాప్తంగా ప్రజలను, ప్రత్యేకించి యువతను భాగస్తులను చేయాలని, మహిళలు, బాలలు మరియు యవ్వన దశలో ఉన్న వారి కోసం ఉద్దేశించిన కార్యక్రమాలపై సమర్ధమైన రీతిలో కమ్యూనికేషన్, ఇంకా ఈ కార్యక్రమాల అమలు కు సంబంధించి ఉపాయాలను ఆహ్వానించాలని ఆయన సూచించారు. ఈ కోవకు చెందిన ఇతివృత్తాలపై ఒక ఆన్ లైన్ క్విజ్ పోటీని మనం నిర్వహించవచ్చని, బహుమతులు గెలుచుకొన్న వారికి పురస్కారాలను 2018 డిసెంబర్ లో జరుగనున్న పార్ట్ నర్స్ ఫోరమ్ సమావేశంలో అందించవచ్చని ఆయన సలహా ఇచ్చారు.
బొగ్గు మంత్రిత్వ శాఖ
కోల్ ఇండియా లిమిటెడ్ యొక్క నిలిపివేయబడిన/మూసివేయబడిన బొగ్గు గనుల ఆదాయ భాగస్వామ్య నమూనాపై వాటాదారులతో సంప్రదింపులకు ఉత్సాహభరితమైన ప్రతిస్పందన
- కోల్ ఇండియా అటువంటి 100 కంటే ఎక్కువ గనులను ప్రైవేట్ రంగానికి అందించడాన్ని పరిశీలిస్తోంది
కోల్ ఇండియా లిమిటెడ్  తగిన సమయంలో రెవెన్యూ షేరింగ్ ప్రాతిపదికన ప్రైవేట్ రంగానికి మరియు ఇటువంటి 100 కంటే ఎక్కువ గనులను అందించాలని చూస్తోంది. సీఐఎల్ నిలిపివేయబడిన/మూసివేయబడిన గనుల కోసం ఆదాయ భాగస్వామ్య నమూనాపై బొగ్గు మంత్రిత్వ శాఖ.. ఈ రోజు న్యూఢిల్లీలో ప్రైవేట్ రంగంతో ఒక వాటాదారుల సంప్రదింపులను నిర్వహించింది. ప్రభుత్వ జరిపిన సంప్రదింపుల్లో ఎస్సెల్ మైనింగ్, అదానీ, టాటా, జేఎస్డబ్ల్యు, జేఎస్పీఎల్ మొదలైన ప్రైవేట్ రంగం నుండి భారీ భాగస్వామ్యాన్ని ఆకర్షించాయి. ఈ సంప్రదింపుల ప్రతిపాదనకు ఉత్సాహభరితమైన మద్దతునిచ్చాయి. నిలిపివేయబడిన/మూసివేయబడిన గనుల నుండి బొగ్గును ఉత్పత్తి చేయడానికి రెవెన్యూ షేరింగ్ మోడల్లో ప్రైవేట్ రంగాన్ని భాగస్వామ్యం చేయాలని ప్రభుత్వం ఆలోచిస్తోంది. అనేక కారణాల వల్ల సీఐఎల్ ద్వారా గతంలో నిలిపివేయబడిన/మూసివేయబడిన వివిధ గనులు ఉన్నాయి. వీటిని ప్రైవేట్ రంగం భాగస్వామ్యంతో తిరిగి తెరవవచ్చు మరియు ఉత్పాదకంగా అమలులోకి తీసుకురావచ్చు. ప్రైవేట్ రంగం సహకారంతో ఉత్పాదకత, సామర్థ్య లాభాలు పెరుగుతాయని, దేశాభివృద్ధికి అవసరమైన అదనపు బొగ్గును ఉత్పత్తి చేయవచ్చని బొగ్గు మంత్రిత్వ శాఖ చాలా ఆశాభావం వ్యక్తం చేసింది. సీఐఎల్ తగిన సమయంలో రెవెన్యూ షేరింగ్ ప్రాతిపదికన ప్రైవేట్ రంగానికి ఇటువంటి 100 కంటే ఎక్కువ గనులను అందించాలని చూస్తోంది.
మంత్రిమండలి
అహమాదాబాద్ మెట్రో రైల్ ప్రోజెక్టు రెండో దశ కు ఆమోదం తెలిపిన మంత్రివర్గం
ఈ ప్రోజెక్టు లో రెండు కారిడార్లు.. మోతేరా స్టేడియమ్ నుండి మహాత్మా మందిర్ వరకు మరియు జిఎన్ఎల్యు నుండి జిఐఎఫ్టి సిటీ వరకు.. భాగం గా ఉంటాయి.
దిగువన పేర్కొన్న ప్రతిపాదనల కు ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఆమోదం తెలిపింది:
1. అహమదాబాద్ మెట్రో రైల్ ప్రోజెక్టు రెండో దశ ను అమలు లోకి తీసుకు రావడం; దీనిలో మొత్తం 28.254 కిలోమీటర్ల పొడవైన రెండు కారిడార్లు భాగం గా ఉంటాయి. ఒకటో కారిడార్ 22.838 కి.మీ. మేర మోతెరా స్టేడియమ్ నుండి మహాత్మా మందిరం వరకు ఉంటుంది. రెండో కారిడార్ 5.416 కి.మీ పొడవు తో జిఎన్ఎల్యు నుండి జిఐఎఫ్టి సిటీ వరకు ఉంటుంది. ఈ కారిడార్ ల నిర్మాణానికి మొత్తం 5384.17 కోట్ల రూపాయల వ్యయం అవుతుంది.
2. ఈ ప్రోజెక్టు కు సంస్థాగత సర్దుబాటు మరియు న్యాయ సంబంధ స్వరూపం.
3. ప్రోజెక్టు మంజూరు కు షరతులు
ప్రయోజనాలు:
ఈ ప్రోజెక్టు అమలయితే అహమదాబాద్ కు, గాంధీనగర్ కు ఎంతో అవసరమైనటువంటి అదనపు ప్రజా రవాణా సంబంధిత మౌలిక సదుపాయాలు సమకూరుతాయి.(Visitor Counter : 106
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
ఐటీ హార్డ్వేర్ కోసం పీఎల్ఐ 2.0పై డిజిటల్ ఇండియా డైలాగ్ సెషన్లో ప్రసంగించనున్న మంత్రి శ్రీ రాజీవ్ చంద్రశేఖర్
ఐటీ హార్డ్వేర్ కోసం ఇటీవల సవరించిన ప్రొడక్షన్ లింక్డ్ ఇన్సెంటివ్  పథకంపై డిజిటల్ ఇండియా డైలాగ్ల సెషన్లో కేంద్ర నైపుణ్యాభివృద్ధి & వ్యవస్థాపకత మరియు ఎలక్ట్రానిక్స్ మరియు ఐటీ శాఖల సహాయ మంత్రి శ్రీ రాజీవ్ చంద్రశేఖర్ ప్రసంగించనున్నారు. సెషన్కు టెక్ ఎకోసిస్టమ్లోని వాటాదారులు - పరిశ్రమ నిపుణులు, పరిశ్రమ సంఘాల ప్రతినిధులు, స్టార్టప్లు మొదలైనవారు హాజరవుతారు. 17,000 కోట్ల రూపాయల వ్యయంతో ఐటీ హార్డ్వేర్ కోసం పీఎల్ఐ 2.0 స్కీమ్ను ప్రభుత్వం గత నెలలో క్లియర్ చేసింది. విలువ గొలుసులో పెద్ద పెట్టుబడులను ఆకర్షించడం ద్వారా దేశీయ తయారీని ప్రోత్సహించడానికి 2021లో మొదటి సారిగా క్లియర్ చేయబడిన స్కీమ్కు బడ్జెట్ను నిధులను రెట్టింపు చేసింది. పాల్గొనే కంపెనీలకు లభించే గరిష్ట ప్రోత్సాహకాలపై పరిమితితో ఇది జూలై 1, 2023 నుండి అమలు చేయబడుతుంది. ఆర్థిక ప్రోత్సాహకాలను అందించడం ద్వారా, ఐటీ హార్డ్వేర్ భాగాలు మరియు ఉప-అసెంబ్లీల స్థానికీకరణను ప్రోత్సహించడం ప్రభుత్వం లక్ష్యంగా పెట్టుకుంది. ఇది దేశంలో ఉత్పత్తిని పెంచడానికి దారితీస్తుంది. ఈ పథకం ల్యాప్టాప్లు, టాబ్లెట్లు, ఆల్-ఇన్-వన్ పీసీలు, సర్వర్లు, అల్ట్రా స్మాల్ ఫారమ్ ఫ్యాక్టర్ పరికరాలను కవర్ చేస్తుంది. ఈ పథకం మొత్తం రూ.3.35 లక్షల కోట్ల ఉత్పత్తికి దోహదం చేస్తుందని, ఎలక్ట్రానిక్స్ తయారీలో ₹ 2,430 కోట్ల అదనపు పెట్టుబడిని తీసుకురావడానికి మరియు 75,000 అదనపు ప్రత్యక్ష ఉద్యోగాలను సృష్టించగలదని అంచనా వేస్తున్నారు. ఈ సంప్రదింపులు చట్టం మరియు విధాన రూపకల్పన ప్రధాన మంత్రి శ్రీ నరేంద్ర మోదీ సంప్రదింపుల విధానానికి అనుగుణంగా ఉన్నాయి. ఈరోజు సాయంత్రం మంత్రి బెంగళూరుకు రానున్నారు.
భారత ఎన్నికల సంఘం
శాసనసభ్యులు  ఎన్నుకునే ఆంధ్రప్రదేశ్ శాసనమండలి స్థానానికి ఉప ఎన్నిక
ఆంధ్రప్రదేశ్ శాసనమండలిలో శాసనసభ సభ్యులు ఎన్నుకునే ఒక స్థానం ఖాళీ ఉంది. ఖాళీ వివరాలు క్రింది విధంగా ఉన్నాయి:
|
|
సభ్యురాలి పేరు
|
|
ఎన్నిక స్వభావం
|
|
ఖాళీ ఏర్పడడానికి కారణం
|
|
పదవీ కాలం గడువు
|
|
శ్రీమతి పోతుల సునీత
|
|
ఎమ్మెల్యేల ద్వారా ఎన్నిక
|
|
01.11.2020 తేదీన రాజీనామా
|
|
29.03.2023
వరకు
2. పై పేర్కొన్న స్థానం ఖాళీ ఏర్పడడం వల్ల ఉప ఎన్నిక కింద తెలిపిన షెడ్యూల్ ప్రకారం నిర్వహించాలని కమిషన్ నిర్ణయించింది.
|
|
క్రమ సంఖ్య
|
|
ఎన్నిక వివరాలు
|
|
తేదీలు
|
|
-
|
|
నోటిఫికేషన్ జారీ
|
|
11 జనవరి 2021 
|
|
-
|
|
నామినేషన్లు దాఖలు చేయడానికి చివరి తేదీ
|
|
18 జనవరి , 2021 
|
|
-
|
|
నామినేషన్ల పరిశీలన
|
|
19 జనవరి 2021 
|
|
-
|
|
అభ్యర్థిత్వం
ఉపసంహరణకు
చివరి తేదీ
|
|
21జనవరి 2021 
|
|
-
|
|
పోలింగ్ తేదీ
|
|
28 జనవరి 2021 
|
|
-
|
|
పోలింగ్ సమయం
|
|
ఉదయం 9 గంటల నుండి సాయంత్రం 4 గంటల వరకు
|
|
-
|
|
ఓట్ల లెక్కింపు
|
|
28 జనవరి 2021  సాయంత్రం 5గంటలకు
|
|
-
|
|
ఎన్నికలు పూర్తవ్వడానికి
చివరి తేదీ
|
|
01 ఫిబ్రవరి 2021 
3. అందరు వ్యక్తులు ఎన్నికల ప్రక్రియ సందర్బంగా విస్తృత మార్గదర్శకాలను అనుసరించాలి:-
I. ఎన్నికలకు సంబంధించిన అన్ని కార్యకలాపాల్లో ప్రతి ఒక్కరు ముఖానికి మాస్క్ ధరించాలి.
II. ఎన్నికల అవసరాలకు ఉపయోగించే హాల్/గది/ప్రాంగణం ప్రవేశం వద్ద:
 ప్రవేశించే అందరికి థర్మల్ స్క్రీనింగ్ చేయాలి
 స్థలాల్లో శానిటైజర్ అందుబాటులో ఉంచాలి
III. కేంద్ర హోమ్ వ్యవహారాల మంత్రిత్వ శాఖ, రాష్ట్ర ప్రభుత్వం సూచించిన తాజా కోవిడ్-19 మార్గదర్శకాలలో భాగంగా సామజిక దూరం పాటించాలి.
4. ఎన్నికల నిర్వహణలో కోవిడ్-19 నియంత్రణ చర్యల నిబంధనలు గట్టిగ అమలు చేయడానికి ఆంధ్రప్రదేశ్ రాష్ట్ర ప్రభుత్వ ప్రధాన కార్యదర్శి ఒక సీనియర్ అధికారిని నియమించాలి.
ఫుడ్ ప్రాసెసింగ్ పరిశ్రమల మంత్రిత్వ శాఖ
మెగాఫుడ్ పార్కుల  ఏర్పాటు
ఆహార ప్రాసెసింగ్ పరిశ్రమల మంత్రిత్వ శాఖ 2008 నుంచి అమలు చేస్తున్న మెగాఫుడ్ పార్క్ పథకం  ప్రస్తుతం కేంద్ర ప్రభుత్వ ఆధిపత్యంలోని ప్రధానమంత్రి కిసాన్ సంపద యోజన లో భాగంగా పని చేస్తోంది. పొలం నుంచి మార్కెట్ వరకు విలువ లంకెను కల్పించేందుకు ఆహార ప్రాసెసింగ్కు ఆధునిక మౌలిక సదుపాయాలను అందించడం ఈ పథకం ప్రాథమిక లక్ష్యం.
మంత్రిత్వ శాఖ దేశంలో 38 మెగాఫుడ్ పార్క్లకు తుది ఆమోదాన్ని, మూడు మెగా ఫుడ్ పార్క్లకు సూత్రప్రాయంగా ఆమోదాన్ని తెలిపింది. ఇందులో 22 మెగా ఫుడ్ ప్రాజెక్టులు కార్యకలాపాలను ప్రారంభించగా, 19 ప్రాజెక్టుల అమలు వివిధ దశల్లో ఉంది.
ఆమోదించిన ప్రతి మెగాఫుడ్ పార్కు ఏర్పాటుకు ప్రాజెక్టు వ్యయం సగటున రూ.110.92 కోట్లుగా ఉంది. ఆమోదిత మెగా ఫుడ్ పార్క్లలో మొత్తం వ్యయంలో విదేశీ పెట్టుబడులు 5,54,988.00 యుఎస్ డాలర్లు.
ఈ సమాచారాన్ని ఫుడ్ ప్రాసెసింగ్ పరిశ్రమల శాఖ సహాయ మంత్రి ప్రహ్లాద్ సింగ్ పటేల్ శుక్రవారం రాజ్యసభకు ఇచ్చిన లిఖితపూర్వక సమాధానంలో వెల్లడించారు.
వాణిజ్యం, పరిశ్రమల మంత్రిత్వ శాఖ
నూతన పారిశ్రామిక విధానాలు
పారిశ్రామిక వృద్ధిని పెంచేందుకు ప్రభుత్వం ఓ వ్యూహ పత్రాన్ని తెచ్చే ప్రక్రియలో ఉంది. ఈ పత్రం దేశంలోని అన్ని వ్యాపారాలకు మార్గసూచి అవుతుంది.
పట్టణ వలస శ్రామికులు / పేదలు భరించగలిగిన అద్దెతో వసతి కల్పించడంకోసం కేంద్ర మంత్రివర్గం అనుమతితో ఆఫర్డబుల్ రెంటల్ హౌసింగ్ కాంప్లెక్సెస్  పథకం 2020 జూలై 31న ప్రారంభమైంది. ఇది ప్రధాన మంత్రి ఆవాస్ యోజన – అర్బన్  కింద ఒక ఉప పథకం. దాని ప్రణాళిక, అమలు కోసం... అన్ని రాష్ట్రాలు / కేంద్ర పాలిత ప్రాంతాలకు కార్యాచరణ మార్గదర్శకాలు జారీ అయ్యాయి. కేంద్ర గృహనిర్మాణ, పట్టణ వ్యవహారాల మంత్రిత్వ శాఖ తో సంతకాల కోసం ఒక ముసాయిదా మెమోరాండం ఆఫ్ అగ్రిమెంట్  అన్ని రాష్ట్రాలు / కేంద్ర పాలిత ప్రాంతాలకు వెళ్లింది. ఈ రోజు వరకు 17 రాష్ట్రాలు / కేంద్ర పాలిత ప్రాంతాలు ఈ పథకం అమలు కోసం హెచ్.యు.ఎ మంత్రిత్వ శాఖతో ఎం.ఒ.ఎ.పై సంతకాలుచేశాయి.
ఎ.ఆర్.హెచ్.సి.ల పథకం మార్గదర్శకాల ప్రకారం, లబ్దిదారుల మ్యాపింగ్ మరియు గుర్తింపు ఎంపికైన కన్సెషనరీల / సంస్థల బాధ్యత. వసతి కల్పించడానికి కన్సెషనరీలు / సంస్థలు... స్థానిక పరిశ్రమలు / తయారీదారులు / సర్వీసు ప్రొవైడర్లు / విద్యా సంస్థలు / ఆరోగ్య సంస్థలు / మార్కెట్ సంఘాలు / పట్టణ వలసదారులు, పేదలకు ఉపాధి కల్పిస్తున్న ఇతరులతో కలసి పని చేయవచ్చు. సాధ్యమైనంత వరకు లబ్దిదారుల వేతనం / ఫీజు / ఏ విధమైన పారితోషికం నుంచైనా నేరుగా తగ్గించడం ద్వారా అద్దెను చెల్లించాలి.
ప్రభుత్వం అనేక రంగాల్లో ఉత్పాదకతను, నాణ్యతను పెంచడంకోసం ఉత్పత్తితో ముడిపెట్టిన రాయితీల పథకాన్ని ప్రారంభించడం, దశలవారీ తయారీ కార్యక్రమం వంటి అనేక చర్యలను చేపట్టింది. అనేక ఉత్పత్తులకు నాణ్యతా నియంత్రణ ఉత్తర్వులను జారీ చేసింది. దేశంలో మల్టీ – మోడల్ లాజిస్టిక్ మౌలిక సదుపాయాలను మెరుగుపరిచేందుకు ప్రయత్నాలు కొనసాగుతున్నాయి. పరిశ్రమలు డిజిటలీకరణను కూడా అనుసరిస్తున్నాయి. ఇది ఉత్పాదకత, నాణ్యత మెరుగుదలకు తోడ్పడుతోంది.
ఇతరత్రా చర్యలతో పాటు ప్రభుత్వం ప్రస్తుతం ఉన్న కేంద్ర కార్మిక చట్టాలను 4 ‘లేబర్ కోడ్’లుగా హేతుబద్ధీకరించే ప్రక్రియలో ఉంది. అవి... వేతనాలపై కోడ్; పారిశ్రామిక సంబంధాలపై కోడ్; వృత్తి భద్రత, ఆరోగ్యం, పని పరిస్థితులపై కోడ్; సామాజిక భద్రతపై కోడ్; ప్రస్తుతం ఉన్న కేంద్ర కార్మిక చట్టాల్లోని సంబంధిత నిబంధనలను సరళతరం, విలీనం, హేతుబద్ధీకరణ చేయడం ద్వారా ఇవి రూపొందాయి. వేతనాలపై కోడ్ ఆమోదం పొంది నోటిఫై అయింది.
ఈ సమాచారాన్ని కేంద్ర వాణిజ్య & పరిశ్రమల శాఖ మంత్రి శ్రీ పీయూష్ గోయల్ ఈ రోజు లోక్ సభలో రాతపూర్వక సమాధానంలో సమర్పించారు.
ఆర్థిక మంత్రిత్వ శాఖ
బ్యాంకులు విధించిన సర్వీసు ఛార్జీలకు సంబంధించి వాస్తవ స్థితి
కొన్ని ప్రభుత్వ రంగ బ్యాంకులు సర్వీసు ఛార్జీలను పెంచనున్నాయని పలు పత్రికలలో వార్తలు వచ్చాయి. ఈ నేపథ్యంలో, వాస్తవాలను బ్యాంకులు వివరించాయిః
జన్ధన్ ఖాతాలతో సహా బేసిక్ సేవింగ్స్ బ్యాంకు డిపాజిట్ల  విషయంలో- పేదలు, సమాజంలోని బ్యాంకు అకౌంట్లు లేని వర్గాలు తెరిచిన 41.13 కోట్ల జనధన్ అకౌంట్లు సహా ప్రస్తుతం ఉన్నమొత్తం 60.04 కోట్ల బిఎస్బిడి అకౌంట్లకు రిజర్వు బ్యాంకు ఆఫ్ ఇండియా పేర్కొన్న ఉచిత సేవల ప్రకారం సర్వీసు ఛార్జీలు వర్తించవు.
ఇక సాధారణ పొదుపు ఖాతాలు, ప్రస్తుత ఖాతాలు , క్యాష్ క్రెడిట్ అకౌంట్లు, ఓవర్డ్రాఫ్ట్ అకౌంట్లకు వస్తే - చార్జీలు పెంచనప్పటికీ, బ్యాంక్ ఆఫ్ బరోడా నవంబర్ 1, 2020 నుంచి నెలవారీగా వేసే ఉచిత నగదు డిపాజిట్లు, ఉపసంహరణల సంఖ్యకు సంబంధించి కొన్ని మార్పులు చేసింది. నెలకు 5గా ఉన్న నగదు డిపాజిట్లు, ఉపసంహరణల సంఖ్యను 3కు కుదించింది. అయితే, ఈ ఉచిత లావాదేవీలను మించి చేసే లావాదేవీలపై చార్జీలలో ఎటువంటి మార్పు చేయలేదు.
ప్రస్తుతం కోవిడ్ కు సంబంధించిన పరిస్థితుల నేపథ్యంలో, తాము ఈ మార్పులను ఉపసంహరించుకోవాలనుకుంటున్నట్టు బ్యాంక్ ఆప్ బరోడా వెల్లడించింది. అంతేకాదు, ఇటీవలి కాలంలో పిఎస్బి అటువంటి ఛార్జీలను ఏ విధంగానూ పెంచలేదు.
ఆర్బిఐ మార్గదర్శకాల ప్రకారం ప్రభుత్వ రంగ బ్యాంకులు సహా అన్ని బ్యాంకులు తమ సేవలకు ఛార్జీలను నిజాయితీగా, పారదర్శకంగా, ఎటువంటి వివక్షలేని విధంగా ఖర్చుల ఆధారంగా వసూలు చేసేందుకు అనుమతి ఉంది. కాగా, ఇతర ప్రభుత్వ రంగ బ్యాంకులు కోవిడ్ సంక్షోభాన్ని దృష్టిలో ఉంచుకుని సమీప భవిష్యత్తులో బ్యాంకు చార్జీలు పెంచే ప్రతిపాదన చేయబోమని వెల్లడించాయి.
ఆర్థిక మంత్రిత్వ శాఖ
కేంద్ర ప్రభుత్వ ఉద్యోగులు కానివారికి కూడా ఎల్టిసి ఆదాయం పన్ను మినహాయింపు
కొవిడ్-19 మహమ్మారి వ్యాప్తి దీనివల్ల దేశవ్యాపితంగా విధించిన లాక్ డౌన్, రవాణా ఆతిధ్య రంగాలలో ఏర్పడిన అవాంతరాలు మరియు సామాజిక దూరాన్ని పాటించవలసి రావడంతో అనేక మంది ఉద్యోగులు ప్రస్తుత 2018-21 కాలంలో సెలవు కాలపు ప్రయాణ రాయితీని  సౌకర్యాన్ని ఉపయోగించుకోలేక పోయారు.
కేంద్ర ప్రభుత్వ ఉద్యోగులకు కలిగిన నష్టానికి పరిహారం చెల్లించి తద్వారా నగదు వినియోగాన్ని ఎక్కువ చేయాలన్న ఉద్దేశంతో కేంద్ర ప్రభుత్వం 2018-21లో ఎల్టిసికి బదులు అర్హతలకు తగిన నగదు చెల్లింపు, సెలవులను నగదుగా మార్చుకునే సదుపాయాన్ని 2020 అక్టోబర్ 12న జారీ అయిన OM No F. No 12/2020-EII లో పొందుపరచిన నిబంధనల ప్రకారం కల్పించాలని నిర్ణయించింది. ఎల్టిసికి ఆదాయం పన్ను మినహాయింపు ఉన్నందున ఎల్టిసికి బదులు అర్హతలకు తగినట్టు నగదు చెల్లింపు, సెలవులను నగదుగా మార్చుకునే సదుపాయానికి కూడా పన్ను మినహాయింపును కల్పించారు.
ఇప్పుడు పైన పేర్కొన్న om పరిధిలోకి రాని ఇతర ఉద్యోగులకు  కూడా కేంద్ర ప్రభుత్వ ఉద్యోగులకు కల్పిస్తున్న విధంగానే ఎల్టిసికి బదులు అర్హతలకు తగినట్టు నగదు చెల్లింపు, సెలవులను నగదుగా మార్చుకునే ఆదాయానికి పన్ను రాయితీ కల్పించాలని నిర్ణయించడం జరిగింది. దీనిప్రకారం ఎల్టిసికి సమానంగా చెల్లించే మొత్తంలో కింది నిబంధనలకు అనుగుణంగా అత్యధికంగా 36,000 రూపాయలను ఆదాయం పన్ను చెల్లింపు నుంచి మినహాయించడం జరుగుతుంది.
. సంబంథిత ఉద్యోగి 2018-21 కాలానికి ఎల్టిసికి ప్రత్యామ్నాయాన్ని ఎంచుకోవలసి ఉంటుంది.
. ఛార్జీల విలువకు మూడు రెట్లు, నగదుగా మార్చుకున్న సెలవు విలువకు సమాన మొత్తంలో వస్తువులు / సేవలు కొనుగోలు చేయాలి. వస్తు సేవల చట్టం కింద నమోదు అయిన వ్యాపారి నుంచి 12 శాతం కంటే ఎక్కువగా పన్ను వర్తించే వస్తువులు / సేవలను కొనుగోలు చేయాలి.
. నిర్ణీత సమయంలో నగదుగా మార్చుకున్న సెలవు విలువకి మూడు రెట్ల కన్నా తక్కువగా వస్తువులు / సేవలు కొనుగోలు చేసే ఉద్యోగికి పూర్తి పన్ను రాయితీ లభించదు. అతనికి అందించే రాయితీని కింద తెలియజేసిన విధంగా మదింపు వేయడం జరుగుతుంది.
పైన పేర్కొన్న నిబంధనలను పాటించిన ఉద్యోగులకు సంబంధిత కాలానికి DDOలు ఆదాయం పన్ను రాయితీని కల్పించవచ్చును. అయితే, ఎల్టిసికి ప్రత్యామ్నాయంగా ఈ సౌకర్యాన్ని కల్పిస్తున్నందున ఆదాయం పన్ను చట్టం 1961 సెక్షన్ 115 BAC కింద పన్ను చెల్లించే సదుపాయాన్ని ఎంచుకున్న ఉద్యోగులకు ఈ సౌకర్యం వర్తించదు .
కేంద్ర ప్రభుత్వ ఉద్యోగులకు ఆర్థిక మంత్రిత్వ శాఖకు చెందిన ఖర్చుల శాఖ 2020 అక్టోబర్ వ తేదీన జారీ చేసిన OM F. No 12/2020-EII  లోనూ ఆ తరువాత జారీ చేసిన వివరణలు నిబంధనలు పాటించే కేంద్ర ప్రభుత్వ ఉద్యోగులు కాని ఇతర ఉద్యోగులకు కూడా పూర్తిగా వర్తిస్తాయి.
నూతన మార్గదర్శకాలకు సంబంధించి ఆదాయం పన్ను చట్టం 1961లో కాలానుగుణంగా శాసనపరమైన మార్పులు చేయబడతాయి.
ఉదాహరణ -A
గుర్తించిన ఎల్టిసి మొత్తం : రూ. 20,000 x 4 = రూ. 80,000
ఖర్చు చేయవలసిన మొత్తం : రూ. 80,000 x 3 = రూ. 2,40,000
అంటే ఒక ఉద్యోగి రూ. 2,40,000 లేదా అంతకు మించిన మొత్తాన్ని ఖర్చు చేస్తే అతడు ఎల్టిసి మొత్తానికి ఆదాయం పన్ను మినహాయింపు పొందుతాడు. అయితే, ఉద్యోగి 1,80,000 రూపాయలు మాత్రమే ఖర్చు చేస్తే అతను 75%  ఎల్టిసి రాయితీకి అర్హత సాధిస్తాడు.
ఇప్పటికే యాజమాన్యం నుంచి 80,000 రూపాయలను అడ్వాన్సుగా పొంది ఖర్చు చేయవలసి ఉన్న మొత్తంలో 75% మాత్రమే ఖర్చు చేసిన ఉద్యోగి 20,000 రూపాయలను తిరిగి చెల్లించవలసి ఉంటుంది.
ప్రధాన మంత్రి కార్యాలయం
యోగ లో శ్వాస సంబంధిత ప్రయోగాలు అనేకం ఉన్నాయి; వాటి ద్వారా ఆరోగ్యం పరంగా అనేక లాభాల ను అందుకోవచ్చును: ప్రధాన మంత్రి
యోగ లో ఆసనాలు మాత్రమే కాకుండా, అనేక రకాల శ్వాస కు సంబంధించినటువంటి ప్రయోగాలు కూడా ఉన్నాయి, వాటి ద్వారా ఆరోగ్యం పరం గా అనేక ప్రయోజనాల ను అందుకోవచ్చును అని ప్రధాన మంత్రి శ్రీ నరేంద్ర మోదీ అన్నారు. యోగాభ్యాసాల కు సంబంధించిన వివరాల తో కూడిన ఒక వీడియో ను సైతం శ్రీ నరేంద్ర మోదీ శేర్ చేశారు.
ప్రధాన మంత్రి ఒక ట్వీట్ లో -
‘‘యోగ లో ఆసనాలు మాత్రమే కాకుండా, శ్వాస కు సంబంధించిన కసరత్తులు ఎన్నో ఉన్నాయి; వాటిని ఆచరించడం వల్ల స్వస్థత కు సంబంధించిన అనేక లాభాల ను అందుకోవచ్చును. ఆ కసరత్తు ల వివరాలు ఈ వీడియో లో ఉన్నాయి.’’ అని పేర్కొన్నారు.
“આસન સિવાય યોગમાં કેટલીક શ્વસન કસરતોનો સમાવેશ થાય છે, જેના ઘણાં સ્વાસ્થ્ય લાભો છે. આ વીડિયોમાં આ કસરતો અંગેની વિગતો સામેલ છે.”
“आसनांव्यतिरिक्त, योगामध्ये आरोग्यासाठी लाभकारक अशा श्वसनविषयक व्यायामांचा समावेश आहे. या व्हिडीओमध्ये त्या व्यायामांविषयी सविस्तर माहिती दिली आहे.”
“ਆਸਣਾਂ ਤੋਂ ਇਲਾਵਾ, ਯੋਗ ਵਿੱਚ ਸਾਹ ਲੈਣ ਦੀਆਂ ਕਈ ਕਸਰਤਾਂ ਵੀ ਸ਼ਾਮਲ ਹੁੰਦੀਆਂ ਹਨ ਜਿਨ੍ਹਾਂ ਦੇ ਬਹੁਤ ਸਾਰੇ ਸਿਹਤ ਲਾਭ ਹੁੰਦੇ ਹਨ। ਇਸ ਵੀਡੀਓ ਵਿੱਚ ਇਨ੍ਹਾਂ ਅਭਿਆਸਾਂ ਬਾਰੇ ਵੇਰਵੇ ਸ਼ਾਮਲ ਹਨ।”
“ആസനങ്ങൾക്ക് പുറമെ, ആരോഗ്യത്തിന് ഗുണകരമായ നിരവധി ശ്വസന വ്യായാമങ്ങളും യോഗയിലുണ്ട്. ഈ വ്യായാമങ്ങളുടെ വിശദാംശങ്ങൾ ഈ വീഡിയോയിലുണ്ട്.”
“ಆಸನಗಳಷ್ಟೇ ಅಲ್ಲದೆ ಯೋಗವು ಆರೋಗ್ಯಕ್ಕೆ ಉಪಯುಕ್ತವಾದಂತಹ ಹಲವು ಉಸಿರಾಟದ ವ್ಯಾಯಾಮಗಳನ್ನೂ ಒಳಗೊಂಡಿದೆ. ಈ ವಿಡಿಯೊ ಅಂತಹ ವ್ಯಾಯಾಮಗಳ ವಿವರಗಳನ್ನು ಒಳಗೊಂಡಿದೆ.”
“ఆసనాలతో పాటు ఎన్నో ఆరోగ్య ప్రయోజనాలు వున్న అనేక శ్వాస సంబంధ వ్యాయామాలు కూడా యోగ లో భాగం. ఈ వీడియో ఆ వ్యాయామాల ద్వారా కలిగే ప్రయోజనాలు వివరిస్తుంది.”
“আসনৰ উপৰিও যোগত কেইবাটাও শ্বাস-প্ৰশ্বাসৰ ব্যায়াম থাকে, যিসমূহৰ বহুতো স্বাস্থ্য উপকাৰীতা আছে। এই ব্যায়ামসমূহৰ বিষয়ে সবিশেষ এই ভিডিঅ'টোত সন্নিবিষ্ট কৰা হৈছে।”
“আসন ছাড়াও যোগায় রয়েছে বিভিন্ন ধরনের প্রাণায়াম যেগুলোর বহুধরনের স্বাস্থ্যগত সুফল আছে। এই ভিডিও তে আছে ঐসব প্রাণায়াম সম্পর্কে বিশদ বিবরণ ।”
“ଆସନ ବ୍ୟତୀତ, ଶ୍ଵାସକ୍ରିୟାଜନିତ ବ୍ୟାୟାମ ମଧ୍ୟ ଯୋଗର ଅଂଶ । ଏହା ସ୍ୱାସ୍ଥ୍ୟ ପାଇଁ ଅତ୍ୟନ୍ତ ଉପକାରୀ । ଏହି ଭିଡ଼ିଓରେ ଏ ସମ୍ପର୍କିତ ବିସ୍ତୃତ ବିବରଣୀ ରହିଛି ।”
“ஆசனங்கள் மட்டுமன்றி, யோகா பல்வேறு ஆரோக்கிய நலன்களை அளிக்கக் கூடிய பல மூச்சு பயிற்சிகளையும் உள்ளடக்கியது. இந்த காணொலி இப்பயிற்சிகள் தொடர்பான விளக்கங்களைக் கொண்டுள்ளது.”
“आसन के अलावा योग में कई तरह की Breathing Exercises भी शामिल होती हैं। ये सेहत के लिए कितनी लाभकारी हैं, जानिए इस वीडियो में…”